Diari Oficial de la Generalitat Valenciana


Sumari del DOGV 7271, del 12-05-2014 (2014/4120)

RESOLUCIÓ de 28 d'abril del 2014, del director general de l'Institut Valencià d'Acció Social (IVAS), per la que es convoquen les ajudes per a la realització d'estades vacacionals per a persones amb discapacitat intel·lectual i/o paràlisi cerebral infantil, per als mesos de juliol i agost de l'exercici 2014, dirigides a entitats sense ànim de lucre inscrites en el Registre de Titulars d'Activitats, Centres i Servicis d'Acció Social, de la Conselleria de Benestar Social.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7271

Data del DOGV
:   12-05-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/4120


Data del document
:   28-04-2014

Organisme emissor
:   Institut Valencià d'Acció Social

Tipus de document
:   Resolució

Descriptors 

:   * ajuda pública

RESOLUCIÓ de 28 d'abril del 2014, del director general de l'Institut Valencià d'Acció Social (IVAS), per la que es convoquen les ajudes per a la realització d'estades vacacionals per a persones amb discapacitat intel·lectual i/o paràlisi cerebral infantil, per als mesos de juliol i agost de l'exercici 2014, dirigides a entitats sense ànim de lucre inscrites en el Registre de Titulars d'Activitats, Centres i Servicis d'Acció Social, de la Conselleria de Benestar Social. [2014/4120]  
Estes ajudes econòmiques de caràcter institucional, a l'empara de l'Estatut de les Persones amb Discapacitat en la Comunitat Valenciana se sumen a les ajudes públiques destinades a l'atenció de Programes d'estades vacacionals, destinats a afavorir la integració comunitària d'este col·lectiu proporcionant la relació amb altres persones a través dels recursos normalitzats.  
Amb l'objectiu de promocionar la integració social de les persones amb discapacitat intel·lectual, l'Institut Valencià d'Acció Social (IVAS) pretén instrumentar les seues iniciatives a través de projectes que promocionen el desenrotllament d'estades vacacionals estivals per a persones amb discapacitat intel·lectual que organitzen les diferents entitats associatives del dit àmbit a la Comunitat Valenciana, facilitant la igualtat d'oportunitats, a fi d'aconseguir una més autonomia personal i garantir el dret de totes les persones a accedir, amb igualtat de possibilitats, a tots els àmbits de la vida pública i social.  
  
L'adequada planificació dels recursos disponibles per a assolir els objectius enunciats, obliga a l'avaluació prèvia de les iniciatives i programes que es presenten per part de les entitats sense ànim de lucre, d'acord amb els criteris que es determinen en la present orde, a fi d'identificar i quantificar les necessitats, racionalitzar els recursos disponibles i propiciar una cobertura territorial a les diferents entitats.  
  
Pel que, fent ús de les atribucions que em conferix l'article 8 del Decret 7/2013, de 4 de gener del Consell, pel que s'aprova el Reglament d'Organització i Funcionament de l'Institut Valencià d'Acció Social, (DOGV 6937 de 7 de gener) i  en virtut de les competències delegades per Resolució de la presidenta de l'IVAS de data 22 de maig de 2013 (DOCV 7051, 21.06.2013), resolc:  
  
Article 1. Objecte i àmbit  
1. L'objecte de la present resolució és establir el procediment de concessió i pagament de l'ajuda econòmica per a la realització, promoció i desenrotllament per entitats sense ànim de lucre inscrites en el Registre de Titulars d'Activitats, Centres i Servicis d'Acció Social, de la Conselleria de Benestar Social de l'àmbit de la discapacitat intel·lectual de la Comunitat Valenciana, pel procediment de concurrència competitiva, de programes d'estades vacacionals realitzades en recursos vacacionals diferents dels seus centres o recursos habituals, durant els mesos de juliol i agost de 2014 per a persones amb discapacitat intel·lectual o paràlisi cerebral infantil, amb edats a partir dels 8 anys.  
  
2. IVAS pretén promoure la gestió de 1.250 places d'estades vacacionals per als mesos de juliol i agost de 2014, amb la distribució següent:  
  
- Opció A: 610 places subvencionades per a persones amb discapacitat intel·lectual lleugera o moderada.  
- Opció B: 410 places subvencionades per a persones amb discapacitat intel·lectual severa o profunda i persones amb paràlisi cerebral infantil.  
- Opció C: 230 places per a persones amb discapacitat intel·lectual, majors de 8 anys i menors de 18 anys.  
Les opcions a i B queden reservades a persones majors de 18 anys.  
  
En el cas de no superar o de no cobrir la totalitat de les places en algunes de les opcions, es podrà compensar les dites places en les altres opcions, sempre que no supere el total de 1.250 places previstes.  
  
  
Article 2. Línies pressupostàries  
1. L'import global màxim que es destinarà per a la concessió de les ajudes previstes en la present convocatòria serà per un import de cinc-cents onze mil set-cents euros (511.700,00 euros) a càrrec de la següent línia pressupostària X1588000 dels pressupostos d'IVAS per a l'exercici 2014.  
  
Article 3. Beneficiaris  
1. Podran acollir-se a estes ajudes les entitats sense ànim de lucre inscrites en el Registre de Titulars d'Activitats, Centres i Servicis d'Acció Social, de la Conselleria de Benestar Social, dins de l'àmbit de la Comunitat Valenciana, que organitzen estades vacacionals per a persones amb discapacitat intel·lectual i/o paràlisi cerebral infantil amb els requisits següents:  
- Tindre certificat oficial de discapacitat o certificat de minusvalidesa en vigor, junt amb el dictamen tècnic facultatiu.  
- Ser persona amb discapacitat intel·lectual o paràlisi cerebral infantil, sent esta la discapacitat principal.  
No obstant això, amb caràcter excepcional, podrà concórrer aquella persona que tenint un altre tipus de discapacitat estiga sent atesa en un centre residencial, o d'atenció diürna o centre de nit d'atenció a persones amb discapacitat intel·lectual de la Conselleria de Benestar Social.  
  
- Tindre huit anys o més anys d'edat, dins del termini de sol·licitud.  
- Residir més d'un any a la Comunitat Valenciana.  
2. Les condicions per a ser beneficiari hauran de ser prèvies a la data límit del termini per a la presentació de les sol·licituds i mantindre's fins al moment de concessió de l'ajuda.  
  
Article 4. Publicitat  
Quan per les entitats finançades es faça publicitat, a través de qualsevol mitjà de comunicació, fullet, o un altre mitjà de difusió, dels programes que han sigut objecte d'ajuda, totalment o parcialment, per mitjà de les ajudes a què es referix esta orde, faran constar que es tracta d'un programa finançat per IVAS, incorporant, si és el cas, l'emblema oficial d'IVAS, fent-li arribar un exemplar de la dita publicitat a IVAS.  
  
  
Article 5. Gastos de personal  
L'IVAS no assumirà, en cap cas, obligacions derivades de les relacions laborals, professionals o de col·laboració voluntària que mantinguen les entitats que perceben les ajudes arreplegues en esta orde, que seran d'exclusiu compte de les mateixes.  
  
Article 6. Sol·licitud de l'ajuda  
6.1. Les entitats sol·licitants, junt amb la sol·licitud d'acord amb el model de l'annex I d'esta resolució, haurà d'acompanyar la documentació següent:  
6.1.1. Documentació relativa a la personalitat jurídica del sol·licitant:  
a) Estatuts vigents.  
b) Certificat en vigor del Registre de Titulars d'Activitats, Centres i Servicis d'Acció Social de la Conselleria de Benestar Social de la Generalitat Valenciana.  
c) Poder de representació del firmant de la sol·licitud, o acta de nomenament o apoderament.  
d) En la sol·licitud d'ajuda s'omplirà la declaració responsable del sol·licitant expressant el compliment de les obligacions derivades de la Llei 38/2003, de 17 de novembre, General de Subvencions, en especial les de reintegrament de subvencions per deutes amb l'administració en el sentit que estes han sigut complides o, si és el cas, que se no té les mateixes, d'acord amb el que disposa l'article 25 del Reial Decret 887/2006, de 21 de juliol, pel que s'aprova el Reglament de la Llei 38/2003, General de Subvencions.  
e) Acreditació de trobar-se al corrent de les seues obligacions tributàries i enfront de la Seguretat Social, per mitjà de certificació referida al moment de finalització del termini de presentació de sol·licituds. Haurà de fer-se en la forma establida en l'Orde de 30 de maig de 1996, de la Conselleria d'Economia i Hisenda (DOGV 2775, 21.06.1996).   
f) En el supòsit d'entitats que utilitzen personal voluntari per a les seues activitats i  que adopten la forma jurídica d'associació o fundació hauran d'aportar el certificat d'inscripció en el registres d'entitats de voluntariat  de la Generalitat Valenciana, segons LLEI 4/2001, de 19 de juny, del Voluntariat  (DOGV 4.026, de 21.06.2001).  
g) Declaració responsable de no concórrer en l'entitat sol·licitant les circumstàncies assenyalades en l'article 13 de la Llei 38/2003, de 17 de novembre, General de Subvencions, o que no es troben al corrent de pagament d'obligacions per reintegrament de subvencions que, si és el cas, se'ls hagueren exigit.  
h) Declaració responsable de què no hagueren rebut subvenció per al mateix projecte per qualsevol altra entitat pública.  
Per a l'ompliment de la documentació exigida en el present apartat 6.1.1, el sol·licitant podrà:  
- Autoritzar expressament a IVAS, inclosa en l'apartat de l'annex I de la sol·licitud de l'ajuda, perquè s'obtinga de forma directa, l'acreditació, per mitjà de certificats telemàtics, que el/la sol·licitant està al corrent en el compliment de les seues obligacions tributàries amb l'Agència Estatal de l'Administració Tributària (AEAT) i amb la Hisenda de la Generalitat, i de les seues obligacions amb la Seguretat Social, previstes en l'article 13 de la Llei 38/2003, de 17 de novembre, General de Subvencions, i en els articles 18, 19 i 22 del Reial Decret 887/2006, de 21 de juny, pel que s'aprova el reglament de la dita llei.  
  
Si el/la sol·licitant no dóna eixa autorització haurà de presentar original i fotocòpia de certificats positius de l'AEAT, de la Conselleria d'Hisenda i Administració Pública i de la Tresoreria General de la Seguretat Social, expressius d'estar al corrent en el compliment de les obligacions fiscals i amb la Seguretat Social.  
En el supòsit previst en els apartats a, b i c d'este apartat 6.1.1., a fi a la simplificació administrativa, quan els dits documents ja obraren en poder d'IVAS, sense haver patit cap modificació, l'entitat sol·licitant podrà acollir-se al que establix l'apartat f de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar en la sol·licitud, i que no hagen transcorregut més de cinc anys des de la concessió de l'última ajuda concedida pel mateix concepte. En els supòsits d'impossibilitat material d'obtindre el document, IVAS podrà requerir al sol·licitant la seua presentació o si no n'hi ha, l'acreditació per altres mitjans dels requisits a què es referix el document i sempre que es faça constar en un document firmat per l'entitat en què s'especifique quan es va facilitar eixa documentació, el nom dels usuaris de què disposem els documents i indicant quals són eixos documents i especificant que estan en vigor.  
  
6.1.2. Projecte explicatiu que comprendrà els punts següents:  
  
a) Dades de l'entitat.  
b) Objectius.  
c) Formació del voluntariat.  
d) Protocols d'actuació.  
e) Pressupostos d'ingressos.  
e.1. Ingressos subvenció resolució d'ajudes.  
e.2. Ingressos cofinançament usuari.  
e.3. Altres ingressos.  
f) Pressupost de gastos.  
f.1. Gastos de personal.  
f.2. Gastos generals.  
g) Relació de torns d'estades vacacionals.  
En annex II s'especifica l'estructura a desenrotllar pel projecte explicatiu dels programes d'estades vacacionals sol·licitades.  
6.1.3. Sol·licituds omplides de les persones amb discapacitat intel·lectual o amb paràlisi cerebral infantil (annex III) i document d'interlocutòria baremació firmat, segellat i baremat (annex IV); en cas de no estar ben omplit, de no presentar-se la documentació acreditativa de la baremació o no presentar-se el propi document, s'entendrà la puntuació de la baremació com zero. No serà preceptiva per IVAS la sol·licitud de documentació justificativa de l'annex IV.  
Documentació a adjuntar amb l'annex III:  
a) Autorització expressa a l'IVAS, inclosa en l'annex III, per a accedir a les dades relatives a la identitat i direcció dels interessats, per a fins relacionats amb la realització d'estades vacacionals.  
No obstant això, si l'interessat no presta el seu consentiment o si es detecta alguna discordança amb les dades que haja facilitat, l'òrgan instructor li sol·licitarà que aportació els documents següents: fotocòpia del document nacional d'identitat (DNI), o bé del passaport o del número d'identificació d'estranger (NIE), segons siga procedent; certificat d'empadronament.  
b) Fotocòpia del dictamen tècnic facultatiu en vigor.  
c) En cas de ser tutelat de la Generalitat Valenciana: aportar certificat de la institució que ho acull omplit que s'adjunta com a annex V o interlocutòria judicial de nomenament del tutor.  
d) En cas de ser persona desemparada en allotjament institucionalitzat: certificat de la institució que ho acull omplit que s'adjunta com a annex VI.  
e) En cas d'estar en situació d'orfandat absoluta: s'acreditarà per mitjà del cobrament de la pensió d'orfandat absoluta o amb el certificat de defunció d'ambdós progenitors o amb certificat de la institució que ho acull omplit que s'adjunta com a annex VII.  
En el supòsit previst que tots o algun dels documents d'este apartat, a fi a la simplificació administrativa, ja obraren en poder d'IVAS, sense haver patit cap modificació, l'entitat sol·licitant podrà acollir-se al que establix l'apartat f de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar en la sol·licitud, i que no hagen transcorregut més de cinc anys des de la finalització de l'ajuda concedida. En els supòsits d'impossibilitat material d'obtindre el document, IVAS podrà requerir al sol·licitant la seua presentació o si no n'hi ha, l'acreditació per altres mitjans dels requisits a què es referix el document.  
6.2. Els requeriments a què es fa referència en este article, així com qualsevol altre que poguera realitzar-se per IVAS podrà efectuar-se per fax o per correu electrònic al número de fax o a la direcció indicada per l'entitat en el seu imprés de sol·licitud, sempre que quede constància de la recepció per aquell.  
A més les entitats deuran presentar via correu electrònic una excel encriptada amb la relació dels participants en què conste, l'entitat en què sol·liciten l'ajuda, cognoms i nom de l'usuari, sexe, DNI, nom i cognoms del pare, tutor, domicili, localitat, codi postal, telèfon, data de naixement, centre a què acudixen els usuaris, tipus de discapacitat, torn en què es realitza l'estada vacacional, recurs a què assistiran, si és tutelat, desemparat o orfe absolut, puntuació en la interlocutòria baremació. Segons model remés per IVAS.  
  
  
Article 7. Termini de presentació de sol·licituds  
El termini de presentació de sol·licituds serà de 30 dies naturals, comptat a partir de l'endemà de la publicació de la present resolució en el Diari Oficial de la Comunitat Valenciana.  
  
Article 8. Lloc de presentació de sol·licituds  
Les sol·licituds i la documentació annexa podran presentar-se en els registres d'IVAS indicades a continuació en horari de 09.00 a 14.00 hores, de dilluns a divendres:  
- IVAS Alacant: Emilio Hernández Selva, 117, 03462, Elx (Alacant).  
- IVAS Castelló: carrer Adoberies, 43. 12186, Castelló de la Plana.  
- IVAS València: ciutat administrativa 9 d'Octubre. Torre 3, carrer de Castañ Tobeñas, núm. 77, entresòl, 46126, València.  
També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de Correus, haurà de fer-se en sobre obert perquè siga datada i segellada per l'oficina de Correus abans de ser certificada.  
  
Article 9. Exclusions i incompatibilitats  
1. No podran accedir a la condició de beneficiaris les persones o entitats en els que concórrega alguna de les circumstàncies assenyalades en l'article 13 de la Llei 38/2003, de 17 de novembre, General de Subvencions, o que no es troben al corrent de pagament d'obligacions per reintegrament de subvencions que, si és el cas, se'ls hagueren exigit.  
2. No podran accedir a la condició de beneficiaris aquelles entitats que hagueren rebut subvenció per al mateix projecte per qualsevol altra entitat pública. No podrà accedir a la condició de beneficiaris aquelles entitats que programen la realització de les estades vacacionals en el seu recurs habitual o seu.  
  
Article 10. Obligacions dels beneficiaris  
Sense perjuí de les obligacions establides en la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, per a ser perceptor de la subvenció, les entitats beneficiàries vénen obligades de forma específica a:  
a) Ingressar l'import total de les percepcions que generen el programa d'estades vacacionals finançat, tant en concepte d'ajuda, com d'aportació dels usuaris o participants, en compte bancari.  
b) Realitzar l'activitat subvencionada en la forma, condicions i termini establits en el projecte explicatiu presentat i subvencionat.  
  
c) Realitzar l'activitat subvencionada en recurs vacacional diferent del centre o recurs habitual, en la forma, condicions i termini establits en el projecte explicatiu presentat i subvencionat.  
d) Actualitzar qualsevol documentació presentada que haguera patit alguna modificació.  
e) Tindre subscrita i vigent, fins a la finalització del període de l'activitat vacacional de les ajudes, les pòlisses d'assegurança d'accidents i de responsabilitat civil a favor de les persones que participen en el programa subvencionat (voluntaris i usuaris), que cobrisca, si és el cas, els sinistres que pogueren patir i els que es produïsquen a tercers en l'exercici de les activitats encomanades, amb una cobertura mínima de sis-cents mil euros (600.000,00 ?) per sinistre i de divuit mil euros (18.000,00 ?) en el segur d'accidents.  
En la pòlissa hauran de constar clarament el lloc del recurs, dates i número  i la relació d'usuaris i voluntaris coberts. La dita pòlissa haurà de presentar-se en IVAS cinc dies abans de l'inici de les estades vacacionals per part de l'entitat.  
f) Complir amb les obligacions formals de documentació exigides en esta resolució.  
g) Respondre de la veracitat dels documents aportats i en general de la informació facilitada.  
h) Presentar una memòria justificativa per entitat objecte de subvenció, a la finalització del mateix i, en tot cas, abans del 15 d'octubre de 2014, segons s'especifica en l'article 15.  
  
Article 11. Gastos subvencionables  
Es consideren gastos subvencionables els gastos de personal i generals per a la realització del programa d'estades vacacionals, que hauran d'acreditar-se en els termes que preveu l'article 30.4 de la Llei 38/2003, de 17 de novembre, General de Subvencions.  
1. Gastos de personal: nòmines i assegurances socials.  
2. Gastos generals: Compensació  econòmica al voluntari per gastos ocasionats en l'exercici de l'activitat, contractació d'instal·lacions; alimentació; transport; material fungible; activitats d'oci; segurs contractats per a l'exercici de l'activitat; telefònics i de correu (màxim 60 euros per torn); formació del voluntariat.  
Tots estos gastos seran subvencionables, sempre que no hagen sigut subvencionats per una altra ajuda pública.  
La duració de l'activitat serà d'un màxim de deu dies (nou nits). En cas de sol·licitar un període inferior, IVAS aplicarà el càlcul proporcional corresponent.  
La quantia màxima que IVAS reembossarà a cada entitat es correspondrà amb el següent:  
- Per cada usuari de l'opció A, relacionada en l'apartat 2 de l'article 1 de la present resolució, dos-cents huitanta euros (280,00 ?/plaça).  
  
- Per a cada usuari de l'opció B i C serà de quatre-cents trenta-cinc euros (435,00 ?/plaça).  
A més de les quanties dalt mencionades, la contribució addicional als gastos de personal de cada estada vacacional per part d'IVAS serà a raó de 23,00 ?/plaça per estada vacacional de 10 dies, en concepte de coordinador o personal tècnic contractat; en cas d'estada vacacional inferior a 10 dies s'abonarà la part proporcional del gasto.  
  
No obstant això, la quota mínima de participació que rebran les entitats sol·licitants dels pares o representants legals dels participants en les seues estades vacacionals no podrà ser inferior a trenta euros (30,00 ?) i la quota màxima de participació que rebran les entitats sol·licitants dels pares o representants legals dels participants en les seues estades vacacionals no podrà superar els tres-cents euros (300,00 ?).  
  
La contribució econòmica d'IVAS a la promoció del programa d'estades vacacionals que organitzen les entitats, queda condicionada a la realització de l'activitat per al nombre de places previstes inicialment. Per al cas que finalment fora menor el nombre de places, la contribució d'IVAS també seria proporcional al número final de places realitzades.  
  
En el cas que l'import dels gastos del programa d'estades vacacionals excedisquen la quantia aportada per IVAS més l'aportació dels pares i/o representants dels participants, serà l'entitat organitzadora la que assumirà a càrrec seu el dit excés.  
  
Article 12. Avaluació de sol·licituds  
1. Les ajudes es concediran davall el règim de concurrència competitiva, per mitjà d'una comparació de les sol·licituds presentades en la que s'aplicaran els criteris de valoració fixats en el document d'interlocutòria baremació, que figura en l'annex IV, i s'establirà una prelació en funció de la puntuació obtinguda, respectant els límits pressupostaris. En el cas que hi haja diversos usuaris amb una mateixa puntuació sent esta coincident amb la nota de tall es procedirà a un sorteig públic en què podran estar presents les entitats sol·licitants de l'ajuda.  
  
2. Es constituirà una comissió d'avaluació que s'encarregarà de verificar la documentació presentada i baremació feta.  
La dita comissió estarà presidida pel subdirector de Gestió de Centres i Servicis d'IVAS i formada per:  
a) Cap de Servici de Dependència i Comandes d'IVAS.  
b) Director d'Integració Social i Laboral d'IVAS.  
c) Tècnic soci sanitari d'IVAS.  
d) Tècnic soci sanitari d'IVAS.  
3. A la vista dels expedients, la comissió d'avaluació de les sol·licituds, formularà proposta de Resolució, degudament motivada la qual serà elevada a la directora general d'IVAS.  
Els criteris a tindre en compte per la comissió de valoració a l'hora de valorar els usuaris en una opció (A, B, i C de l'article 1, apartat 2) o una altra seran:  
a) Edat de l'usuari sol·licitant.  
b) El diagnòstic de la discapacitat principal.  
  
Article 13. Esmena  
Si la sol·licitud d'iniciació o documents acompanyats no reunixen els requisits exigits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en esta resolució i en les altres normes d'aplicació, es requerirà a l'interessat perquè, en un termini de deu dies, esmene les faltes o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes que preveu l'article 42 de l'esmentada llei.  
  
Article 14. Resolució de l'expedient  
1. La competència per a resoldre correspon al director general d'IVAS, per delegació de la presidenta d'IVAS.  
2. El termini màxim per a tramitar i notificar les resolucions per a la concessió d'ajudes serà fins al dia 20 de juny de 2014.  
3. Transcorregut el termini establit sense haver-se dictat i notificat resolució expressa, haurà d'entendre's desestimada la sol·licitud, de conformitat amb el que preveu l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
4. Quan es desestimen totalment o parcialment sol·licituds per falta de consignació pressupostària i, després de la finalització del termini de resolució, s'incrementaren els crèdits destinats a finançar estes ajudes, podrà resoldre's en atenció al crèdit disponible, a la vista de la valoració efectuada inicialment.  
5. Així mateix, si es renunciara a l'ajuda per algun dels beneficiaris, IVAS acordarà, sense necessitat una nova convocatòria, la concessió d'ajudes al sol·licitant o sol·licitants següents a aquell en resolució de la seua puntuació, sempre que amb la renúncia per part d'algun dels beneficiaris s'haja alliberat crèdit suficient per a atendre almenys una de les sol·licituds denegades.  
  
Article 15. Justificació de la subvenció  
1. La justificació de les estades vacacionals objecte d'esta resolució es realitzarà una memòria explicativa i justificativa que comprendrà els punts següents:  
a) Breu descripció de les activitats realitzades.  
b) Avaluació d'objectius.  
c) Personal de l'activitat (voluntari i laboral).  
d) Incidències.  
e) Memòria d'ingressos totals de l'entitat.  
e.1. Ingressos subvenció resolució d'ajudes.  
e.2. Ingressos cofinançament usuari.  
e.3. Altres ingressos.  
f) Memòria de Gastos aprovat segons resolució d'ajudes.  
f.1. Gastos de personal.  
f.2. Gastos generals.  
F.3. Annex IX desglossament de gastos.  
g) Resum dels participants (relació de places subvencionades, identificant, nom, cognoms, edat, opció A, B o C i justificant bancari de l'ingrés en què s'especifique el nom i cognoms de la persona beneficiària de l'ajuda, segellat pel banc o pagament telemàtic, de les quotes de participació.  
h) Segur de responsabilitat civil i accidents, exigits en l'article 10.e: originals de les pòlisses completes, justificants de pagament i certificat emés per l'entitat asseguradora amb una relació de les persones beneficiàries. En el segur d'accidents s'haurà d'especificar el lloc concret que cobrix l'activitat.  
En l'annex VIII s'especifica l'estructura a desenrotllar per la memòria explicativa i justificativa de la subvenció. La dita memòria haurà de presentar-se davant de les oficines d'IVAS, ciutat administrativa 9 d'Octubre. Torre 3, carrer de Castañ Tobeñas, núm. 77, entresòl, 46278, València.  
En el cas que la documentació s'envie per correu postal, la devolució dels documents originals anirà a càrrec de l'entitat beneficiària de l'ajuda.  
2. Documents originals acreditatius del gasto corresponent als gastos del personal que participa en la realització del programa, per mitjà dels justificants del pagament de nòmines i de les quotes relatives a les cotitzacions socials dels treballadors en matèria de Seguretat Social.  
  
3. Quan existisquen persones voluntàries que col·laboren en els programes, hauran de presentar-se el compromís de col·laboració del voluntari, degudament subscrit amb cada participant, documents justificatius de la compensació econòmica pels gastos ocasionats en l'exercici de l'activitat, en els que conste el nom de l'entitat, i el nom, cognoms i DNI de la persona col·laboradora. La dita compensació econòmica haurà de realitzar-se a través de compte bancari, independentment de quin siga l'import. Així mateix, si hagueren professionals col·laborant en els programes en virtut de contractes de prestació de servicis, hauran d'aportar-se les corresponents factures originals emeses pels esmentats professionals, així com la documentació acreditativa de què estos complixen els requisits exigits per la legislació tributària vigent.  
  
4. Les factures presentades per a la justificació del programa d'estades vacacionals hauran de complir el que disposa el Reial Decret 1619/2012, de 30 de novembre, i la resta de normativa vigent.  
5. Els pagaments s'acreditaran per mitjà d'originals de les pertinents factures o document de compensació i només s'admetran si estan realitzats a través d'una entitat financera, i la seua justificació es realitzarà amb la presentació del moviment bancari que acredite l'eixida efectiva dels fons o rebut del pagament de la factura firmat i segellat per l'empresa subministradora.  
A l'efecte de justificació es considerarà que el gasto subvencionat s'ha realitzat sempre que haja sigut totalment pagat amb anterioritat a la finalització del període de justificació.  
S'exceptuen de les obligacions d'aportar la transferència o càrrec bancari, aquelles factures o càrrecs equivalents que no aconseguixen l'import de 100 euros.  
L'obligació d'expedir factures únicament podrà ser suplida per mitjà de l'expedició de tiquet, sempre que el seu import no excedisca de 20 euros/plaça, per 10 dies d'estada vacacional o part proporcional si no n'hi ha.  
La no presentació de la corresponent justificació, o la insuficiència dels mateixos, podrà donar lloc a la no consideració del gasto com subvencionable i a una minoració o revocació de l'ajuda concedida, sense perjuí de la facultat d'IVAS de demanar, a càrrec del beneficiari, tots els informes que siguen precisos del programa subvencionat i recalcular en funció d'este la subvenció concedida.  
6. La data dels justificants de gasto i de pagament haurà d'estar compresa entre el dia de presentació en el registre d'entrada de la sol·licitud d'ajuda i la data límit de justificació indicada en l'apartat següent. Exceptuant els gastos de reserva d'instal·lacions i els gastos derivats del cursos de formació del voluntariat, el pagament dels quals haurà d'estar comprés entre l'1 de gener d'enguany i la data màxima de justificació indicada en el punt següent.  
7. La data màxima de justificació serà el 15 d'octubre de 2014.  
8. L'ordenació del pagament de les subvencions que es regulen en esta resolució, es realitzarà amb caràcter general d'acord amb el que establix el paràgraf segon de l'article 34.1.c, la Llei 6/2013, de 26 de desembre, de Pressupostos de la Generalitat per a l'exercici 2014, en els termes següents:  
a) S'alliberarà immediatament, una vegada concedida, fins al 60 per cent del seu import.  
b) El 40 per cent restant s'alliberarà darrere de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
Els percentatges, dins dels límits a què es referixen els apartats a i b precedents, podran ser fraccionats, en cas de ser necessari, en un nombre més gran de pagaments anticipats, fins a contemplar l'assenyalat límit de percentatge màxim, mantenint la resta de condicions per al seguiment i control dels objectius de la subvenció.  
En tot cas, les persones que resulten beneficiàries de les transferències corrents arreplegues en els apartats anteriors, durant el mes de gener de l'exercici següent, hauran de justificar la totalitat del gasto anual objecte de la subvenció, moment a partir del qual es procedirà a la liquidació de la mateixa, de la que podrà derivar-se una regularització, que implicarà l'exigència de reintegrament dels imports indegudament percebuts, cas que la justificació fora insuficient.  
2. Es constituirà una comissió d'avaluació que s'encarregarà de verificar la documentació presentada i baremació de la mateixa.  
La dita comissió estarà presidida pel subdirector de Gestió economicoadministrativa d'IVAS i formada per:  
a) Cap de Servici de Dependència i Comandes d'IVAS.  
b) Tècnic de l'Àrea Economicofinancera d'IVAS.  
c) Tècnic jurídic d'IVAS.  
d) Tècnic sociosanitari d'IVAS.  
3. A la vista dels expedients, la comissió d'avaluació de les sol·licituds, formularà una proposta de resolució, degudament motivada la qual serà elevada al director general d'IVAS.  
  
Article 16. Reintegrament o minoració de la subvenció  
1. El director general d'IVAS podrà resoldre deixant sense efecte o, si és el cas, minorant l'import de la quantitat resolta, quan concórreguen les causes previstes en els articles 36 i 37 de la Llei 38/2003, de 17 de novembre, General de Subvencions.  
2. El procediment s'iniciarà d'ofici, o a petició raonada de les direccions territorials de Benestar Social, d'altres òrgans que tinguen atribuïda competència en la matèria, del Servici d'Intervenció de la Conselleria de Benestar Social, o com a conseqüència de denúncia.  
3. La tramitació del procediment garantirà l'audiència a l'interessat.  
  
4. El termini màxim per a resoldre i notificar la resolució procedent serà de dos mesos a comptar de l'inici de l'expedient de desistiment sense efectes o de minoració.  
5. La resolució d'este procediment posarà fi a la via administrativa.  
  
  
Article 17.Causes de reintegrament  
Procedirà la devolució íntegra de les quantitats percebudes, d'acord amb el que preveu l'article 37 de la Llei General de Subvencions.  
  
  
Article 18. Privacitat i protecció de dades  
Els beneficiaris, en el marc de la present resolució, s'obliga a complir les disposicions legals vigents en matèria de protecció de dades de caràcter personal que li siguen aplicables, en particular, la Llei Orgànica 15/1999, de 13 de desembre, de Protecció de Dades de Caràcter Personal, i reglament que la desenrotlla, aprovat per mitjà del Reial Decret 1720/2007, de 21 de desembre. En especial, els beneficiaris que hagen de demanar, tractar i/o comunicar dades de caràcter personal de tercers a la Conselleria de Benestar Social, IVAS i/o a altres tercers relacionats amb l'objecte de la present resolució, hauran de respectar els principis i obligacions de la precitada normativa, entre altres, el deure d'informació i consentiment previ dels afectats per a l'arreplega, tractament i cessió de les seues dades personals, en els casos en què així resulte preceptiu, de conformitat amb el que disposa la normativa precitada.  
  
Les dades personals requerides als beneficiaris i sol·licitants són necessaris per a gestionar la sol·licitud, tramitació i, si és el cas, concessió de les presents ajudes i seran gestionades per l'entitat que les concedix amb la dita finalitat, en el marc de les funcions pròpies que té atribuïdes i en l'exercici de les seues competències.  
  
Article 19. Recursos  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra la present resolució que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
1. El recurs de reposició s'haurà d'interposar davant de la directora general d'IVAS en el termini d'un mes, a comptar de l'endemà de la publicació en el Diari Oficial de la Comunitat Valenciana.  
2. El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Comunitat Valenciana o a partir de l'endemà en el que es notifique la resolució expressa del recurs de reposició o que este haja d'entendre's presumptament desestimat.  
  
  
DISPOSICIONS FINALS  
  
Única. Entrada en vigor  
La present resolució entrarà en vigor el mateix día de la seua publicació en el Diari Oficial de la Comunitat Valenciana.  
  
València,  28 d'abril de 2014.- El director general de l'Institut Valencià d'Acció Social, p. d. (R 22.05.2013, DOCV 7051, 21.06.2013): David Salvador Monfort.